Държавен вестник, бр. 47, 2016 г., стр. 29

БРОЙ  47	
Д Ъ Р Ж А В Е Н  В Е С Т Н И К 	
СТР.  29  
Специфична цел 4. Развитие, поддържане и ефективно използване на модерна научна инфраструктура, 
балансирана по тематични области и региони, и осигуряване на необходим достъп до европейска 
и международна научна инфраструктура. 
Дейност 4.1. Създаване и развитие на Центрове за върхови постижения, Центрове за компе­
тентност, Регионални научни центрове.
Създаването на водещи научни центрове в приоритетните направления на ИСИС е прин­
ципно нов подход за създаване на условия за провеждане на научноизследователска и развойна 
дейност на световно ниво в стратегически за страната направления. През настоящия програмен 
период подкрепата за провеждане на НИРД в стратегическите направления на ИСИС ще бъде 
осъществена чрез инструментите на Оперативната програма „Наука и образование за инте­
лигентен растеж“ (ОП НОИР). Центровете, създадени с финансиране от ОП НОИР, ще бъдат 
значими научни комплекси, обединяващи запазения в страната научен капацитет в областите, 
свързани със съответния приоритет на ИСИС, и ще създадат условия за ефективно използване 
и повишаване на този капацитет чрез провеждане на научноизследователска и развойна дейност 
на високо ниво с положителен ефект върху развитието на икономиката. 
Мерки
4.1.1. Създаване на Центрове за върхови постижения по приоритетите на ИСИС с финанси­
ране от ОП НОИР.
4.1.2. Създаване на Центрове за компетентност по приоритетите на ИСИС с финансиране 
от ОП НОИР.
4.1.3. Създаване на Регионални научни центрове по приоритетите на съответната регионална 
ИСИС с финансиране от ОП НОИР.
4.1.4. Създаване на Съвет за координиране дейността на центровете, осъществяване на връзки 
с държавните органи и създаване на нормативни, административни, финансови и други условия 
за ефективното им използване и развитие. След приключване на ОП НОИР съветът да поеме 
и функциите за контрол върху дейността на центровете.
Дейност 4.2. Развитие на Националната пътна карта за научна инфраструктура и активно 
участие в Европейската карта за научна инфраструктура.
Основен инструмент за концентрирането на ресурси за изграждане на стратегическа за 
страната инфраструктура е Националната пътна карта за научна инфраструктура, която се 
приема и актуализира от Министерския съвет и осигурява съфинансиране за изграждането и 
развитието на значими научни комплекси. Актуалната Национална пътна карта е представена 
като приложение към настоящата стратегия. 
Мерки
4.2.1. Преглед и актуализиране на Националната пътна карта за научна инфраструктура с 
отчитане на националните приоритети, възможностите за участие в Европейската пътна карта 
за научна инфраструктура и регионалния баланс.
4.2.2. Изграждане, обновяване и разширяване на научната инфраструктура за ефективно 
участие в Европейската пътна карта за научна инфраструктура. 
4.2.3. Координиране на възможностите за финансиране на инфраструктура за НИРД чрез 
други програми: национални, оперативни, европейски и международни. 
4.2.4. Наблюдение и периодична международна оценка на Националната пътна карта в синхрон 
с ЕСФРИ, обществено обсъждане и актуализиране на програмата за участието на България в 
уникални международни инфраструктурни проекти.
4.2.5. Осигуряване на необходим достъп до европейски и международни организации и научна 
инфраструктура и анализ на потенциално включване на научните организации в EIROforum и 
други международни и/или паневропейски платформи.
Дейност 4.3. Осигуряване на ефективно функциониране и развитие на центровете за НИРД 
и научната инфраструктура.
Съществен момент в настоящата стратегия е осигуряването на условия за ефективно и пъл­
ноценно използване на научната апаратура както за научни изследвания, така и за обучение на 
специалисти и за подпомагане на индустрията. В рамките на тази дейност са включени мерки, 
позволяващи ефективно използване на научната инфраструктура, включена в Европейската 
пътна карта, както и участие в уникални международни инфраструктурни проекти.
Мерки
4.3.1. Обсъждане и приемане на общи за страната принципи, условия за ползване и отчитане 
на използването на наличната уникална инфраструктура за НИРД от национално и регионално 
значение, придобита с публични средства.